《梅花》
宋代·张道洽

冻花无多树更孤，一溪霜月照清癯。
终身只友竹君子，雅志绝羞松大夫。
白玉都拚雕作蕊，黄金不惜捻为须。
亦知世有春风伴，问万花中着得无。

作者简介：张道洽（1202～1268）字泽民，号实斋，衢州开化（今属浙江）人。理宗端平二年（1235）进士。曾从真德秀学。历广州司理参军，景定间为池州佥判，改襄阳府推官。五年卒，年六十四。生平作咏梅诗三百余首。